CPF เผยบริษัทย่อยซื้อหุ้นเพิ่ม 15% ใน “Ningbo CT”
CPF เผย CTI ซึ่งเป็นบริษัทย่อยซื้อหุ้นเพิ่ม 15% รวมถือ 85% ใน “Ningbo CT” ผู้ผลิตอาหารสัตว์ในจีน
20 ก.พ. 2560

บริษัทเจริญโภคภัณฑ์อาหาร จำกัด (มหาชน) หรือ CPF เปิดเผยว่า C.P. Pokphand Co., Ltd. (CPP) โดย Chia Tai (China) Investment Co., Ltd. (CTI) ซึ่งเป็นบริษัทย่อยได้เข้าซื้อเงินลงทุนในส่วนได้ส่วนเสียของ Ningbo Chia Tai Agricultue Co.Ltd. (Ningbo CT) เพิ่มเติมอีก 15% รวมเป็นเงินทั้งสิ้น 22.9 ล้านแรนมินบิ หรือประมาณ 118 ล้านบาท เมื่อวันที่ 17 ก.พ.60
โดยปัจจุบัน CTI มีเงินลงทุนในส่วนได้ส่วนเสีย (Equity Interest) ใน Ningbo CT คิดเป็น 70% ภายหลังการเข้าทำรายการในครั้งนี้ สัดส่วนเงินลงทุนในส่วนได้ส่วนเสียใน Ningbo CT ของ CTI จะเพิ่มเป็น 85% คาดว่าการเข้าทำรายการจะเสร็จสมบูรณ์ภายใน 45 วันนับจากวันที่เข้าทำสัญญา
อนึ่ง Ningbo CT จดทะเบียนจัดตั้งเมื่อปี 34 ในประเทศจีน โดยประกอบธุรกิจผลิตและจำหน่ายอาหารสัตว์ โดยงบการเงินในปี 58 มียอดขาย 229 ล้านแรนมินบิ หรือประมาณ 1,181 ล้านบาท กำไรสุทธิ 12 ล้านแรนมินบิ หรือประมาณ 62 ล้านบาท สินทรัพย์รวม 231 ล้านแรนมินบิ หรือประมาณ 1,191 ล้านบาท หนี้สินรวม 101 ล้านแรนมินบิ หรือประมาณ 521 ล้านบาท
ส่วนของผู้ถือหุ้น 130 ล้านแรนมินบิ หรือประมาณ 670 ล้านบาท เทียบกับในปี 57 ยอดขาย 256 ล้านแรนมินบิ หรือประมาณ 1,320 ล้านบาท กำไรสุทธิ 10 ล้านแรนมินบิ หรือประมาณ 52 ล้านบาท สินทรัพย์รวม 166 ล้านแรนมินบิ หรือประมาณ 856 ล้านบาท หนี้สินรวม 40 ล้านแรนมินบิ หรือประมาณ 206 ล้านบาท ส่วนของผู้ถือหุ้น 126 ล้านแรนมินบิ หรือประมาณ 650 ล้านบาท